คะหนูประจำเดือนไม่มา1เดือนจะ2เดือนแล้ว แต่ไม่เคยมีเพศสัมพันค่ะ ไม่มีอาการปวดท้องหรืออะไร มีแค่อาการไข้หนูชอบป่วยช่วงมีประจำเดือน เลือดออกมานิดๆมาไม่ปกติค่ะ ควรไปตรวจภายในไหมคะ แล้วถ้าไปตรวจมันจะเจ็บมากไหมคะ
สวัสดีค่ะ หากไม่เคยมีเพศสัมพันธ์ การที่ประจำเดือนไม่มา ก็จะไม่ได้เกิดจากการตั้งครรภ์ แต่อาจเกิดจากสาเหตุอื่นๆ เช่น1. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด มีการเจ็บป่วยไม่สบาย2. การมีโรคอ้วนหรือมีน้ำหนักเพิ่มขึ้นเร็ว เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป เป็นต้น4. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ5. มีพังผืดเกิดขึ้นในมดลูก6. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นแนะนำว่าควรรอประจำเดือนต่อไปอีกซักระยะ หากไม่มานานเกิน 3 เดือน จึงควรไปพบสูติ-นรีแพทย์เพื่อตรวจหาสาเหตุค่ะ ซึ่งหากไม่เคยมีเพศสัมพันธ์ แพทย์ก็จะไม่ทำการตรวจภายใน หากสงสัยว่ามีภาวะถุงน้ำจำนวนมากในรังไข่ ก็จะใช้การตรวจด้วยอัลตราซาวด์ หากตรวจไม่พบความผิดปกติ ก็อาจเกิดจากการผลิตฮอร์โมนของรังไข่ที่ผิดปกติ ซึ่งการรักษาคือการทานยาปรับฮอร์โมนค่ะ